**Za Skupštinu akcionara**

**Predmet:** Obrazloženje predloga odluke o utvrđivanju visine naknade članovima i

predsjedniku Odbora direktora

Odlukom Skupštine akcionara br. 3059 od 16.04.2021.godine, utvrđena jenaknada članovima Odbora direktora u visini od 70% prosječne zarade u Društvu, dok je Predsjedniku Odbora direktora visina naknade iznosila jednu prosječnu zaradu zaposlenih u Društvu, u prethodnoj godini.

Donošenje predmetne Odluke ima za cilj da se izmijeni visina naknade za članove i predsjednika Odbora direktora, na način što se iste uvećavaju, i to: za Predsjednika Odbora 1,5 prosječna zarada zaposlenih u Društvu, u mjesecu koji je prethodio mjesecu u kom se vrši isplata, a za članove Odbora 1,2 prosječna zarada zaposlenih u Društvu, u mjesecu koji je prethodio mjesecu u kom se vrši isplata.

Naime, Skupština akcionara je dana 25.09.2020.godine donijela Odluku o utvrđivanju visine naknada članovima i predsjendiku Odbora direktora, te je članovima Odbora direktora utvrđena naknada u visini od 1,5 prosječne zarade u Društvu, dok je Predsjedniku Odbora direktora iznosila 2 prosječne zarade zaposlenih u Društvu, u prethodnoj godini. Međutim, kako je u tom periodu došlo do esklacije posledica uzrokovanih virusom Covid 19, što je, dalje, za posledicu imalo pogoršanje finansijskog stanja u kompaniji, to su se tadašnji članovi odbora direktora, dobrovoljno, odrekli 50% utvrđene naknade, a sve do prestanka posledica pandemije.

Skupština akcionara je dana 16.04.2021.godine imenovala novi sastav Odbora direktora, te je Odlukom br. 3059 od 16.04.2021.godine, na liniji visine naknade koju su faktički primali članovi prethodnog saziva Odbora direktora, utvrdila visinu naknade u istovjetnom iznosu.

Međutim, imajući u vidu činjenicu da poslovanje Društva direktno zavisi od kvaliteta i pravovremenog donošenja odluka iz nadležnosti Odbora direktora, te da članovi ovog saziva Odbora direktora, svoju funkciju obavljaju u specičifnim i vrlo otežanim uslovima (nelikvidnost kompanije, nagomilani dugovi, nezadovoljsto radnika, ogroman broj naslijeđenih nepravilnosti u procesima rada, pritisci kreditora, dobavljača i poreskih organa), koji uslovi su takvi da zahtijevaju gotovo svakodnevno proaktivno djelovanje na rješavanju nagomilanih problema i upravljanja kriznim situacijama u Društvu, postojeća visina naknade nije adekvatna, odnosno ista ne odgovara obimu angažovanja članova postojećeg saziva Odbora direktora.

Naime, sve naprijed navedene okolnosti zahtijevaju aktivno angažovanje i rad članova Odbora direktora i van sjednica ovog organa, te maksimalnu posvećenost u cilju prevazilaženja krize u kojoj se kompanija nalazi. Osim toga, postojeće okolnosti zahtijevaju i znatno češće održavanje sjednica Odbora direktora, nego što je to bila ranija praksa u Društvu.

Za ukazati je da je, uprkos otežanim okolnostima, upravo zahvaljujući odgovornom pristupu rješavanju problema, te pravilnom determinisanju poslovne strategije Društva, od strane postojećeg saziva Odbora direktora, došlo i do značajnih pozitivnih efekata po Društvo, čime su članovi Odbora direktora dokazali izuzetnu lojalnost Kompaniji, i namjeru da i ubuduće, svojim radom, daju puni doprinos izlasku Društva iz krize.

Zbog navedenog, usvojeni iznos naknade predstavlja satisfkaciju za povećan nivo odgovornosti i rizika, a na nivou koji je dovoljno konkurentan da motiviše članove Odbora Direktora da nastave da pružaju svoj maksimum, u cilju očuvanja interesa i daljeg razvoja Društva.

Sve naprijed navedeno ukazuje da uvećanje iznosa naknade članovima Odbora direktora ima svoje puno opravdanje, zbog čega je odlučeno kao u izreci Odluke.

**“13. Jul-Plantaže”AD**

**Odbor direktora**